ยาบ้ามารถทัวร์ ลำเลียงจากกทม.ส่งหาดใหญ่ ตร.เมืองคอนจับได้ 2 แสนเม็ด
ตำรวจ สภ.ถ้ำพรรณรา นครศรีธรรมราช จับ 2 หนุ่มมากับรถโดยสารประจำทาง ขนยาบ้ามาด้วย 3 กระเป๋า จำนวน 2 แสนเม็ด พอขึ้นตรวจทำพิรุธเดินหลบลงรถ สารภาพได้ค่าจ้าง 1 แสนบาท ยังไม่ได้เงิน โดนจับก่อน   ,วันที่ 3 มี.ค.60 พล.ต.ต.วันไชย เอกพรพิชญ์ ผบก.ภ.นครศรีธรรมราช ได้รับรายงานว่าจะมีขบวนการค้ายาเสพติดลักลอบขนยาเสพติดลอตใหญ่มากับรถโดยสารประจำทางจากกรุงเทพมหานคร-หาดใหญ่ โดยใช้เส้นทางถนนเอเชีย 41 ผ่าน สภ.ถ้ำพรรณรา จ.นครศรีธรรมราช จึงสั่งการ พ.ต.อ.ประวิทย์ เขียวไสว ผกก.สภ.ถ้ำพรรณรานำกำลังไปตั้งด่านจุดตรวจบนถนนเอเชีย 41 หมู่ 5 ต.ดุสิต อ.ถ้ำพรรณรา,จนกระทั่งมีรถบัสโดยสารต้องสงสัยตามที่ได้รับแจ้งขับผ่านมา เจ้าหน้าที่จึงส่งสัญญาณไฟให้หยุดขอทำการตรวจค้นพบยาบ้าจำนวน 200,000 เม็ด ซุกซ่อนในกระเป๋าเดินทาง 3 ใบ ขณะเดียวกัน ผู้โดยสาร 2 คน แสดงอาการพิรุธ และพยายามจะเดินลงจากรถเพื่อหลบหนี เจ้าหน้าที่จึงควบคุมตัวเอาไว้ ในขณะที่พนักงานบริการประจำรถโดยสารคันดังกล่าวยืนยันว่ากระเป๋าทั้ง 3 ใบ เป็นของชายทั้งสองเจ้าหน้าที่จึงควบคุมตัวพร้อมของกลาง,จากการสอบสวนทราบชื่อผู้ต้องหาคือนายภีม ไพบูลย์รุ่งโรจน์ อายุ 30ปี อยู่บ้านเลขที่ 207 หมู่ 1 ต.คอหงส์ อ.หาดใหญ่ จ.สงขลา และนายสุรวุฒิ หวังพันธุ์ขจร อายุ 30 ปี อยู่บ้านเลขที่ 4 ต.หาดใหญ่ อ.หาดใหญ่ เบื้องต้นทั้งสองให้การรับสารภาพว่าได้รับการว่าจ้างจากนายเอก ไม่ทราบชื่อ และนามสกุลจริง ให้ลำเลียงยาบ้าไปส่งที่ บ้านแม่ขรี อ.ตะโหมด จ.พัทลุง ได้รับค่าจ้างจำ 100,000 บาท โดยนายเอก ผู้ว่าจ้างจะโอนเงินเข้าบัญชีของนายภีม แต่ถูกจับเสียก่อน.
ตำรวจ สภ.ถ้ำพรรณรา นครศรีธรรมราช จับ 2 หนุ่มมากับรถโดยสารประจำทาง ขนยาบ้ามาด้วย 3 กระเป๋า จำนวน 2 แสนเม็ด พอขึ้นตรวจทำพิรุธเดินหลบลงรถ สารภาพได้ค่าจ้าง 1 แสนบาท ยังไม่ได้เงิน โดนจับก่อน   
จับยาบ้า,ยาบ้า2แสนเม็ด,ยาบ้ามารถทัวร์,สภ.ถ้ำพรรณรา,นครศรีธรรมราช